Miss World 1998

Ang **Miss World 1998** ay ang ika-48 edisyon ng Miss World pageant, na ginanap sa Lake Berjaya Mahé Resort sa Mahé, Seykelas noong 26 Nobyembre 1998.

Pagkatapos ng kompetisyon, kinoronahan ni Diana Hayden ng Indiya si Linor Abargil ng Israel bilang Miss World 1998. Ito ang unang beses na nanalo ang Israel bilang Miss World. Nagtapos bilang first runner-up si Véronique Caloc ng Malaysia, habang nagtapos bilang second runner-up si Lina Teoh ng Malaysia.

Mga kandidata mula sa walumpu't-anim na bansa at teritoryo ang lumahok sa kompetisyong ito. Pinangunahan ng *lead singer* ng Boyzone na si Ronan Keating at Eden Harel ang kompetisyon.

Ilang araw matapos ang kompetisyon, isiniwalat ni Abargil na siya ay ginahasa sa Italya ilang linggo bago ang kompetisyon.

## Kasaysayan 
thumb|250x250px|Port Glaud, Mahé, ang lokasyon ng Miss World 1998

### Lokasyon at petsa 
Muling kinumpirma ng mga Morley na magaganap ang kompetisyon sa Seykelas. Opisyal na inilunsad ng mga Morley at ni Miss World 1997 Diana Hayden ang edisyong ito noong 29 Hulyo 1998. Magaganap ang edisyong ito sa 26 Nobyembre 1998 sa entabladong itatayo sa Berjaya Mahe Beach Hotel sa Port Glaud, Mahé.

### Pagpili ng mga kandidata 
Ang mga kandidata mula sa walumpu't-anim na bansa at teritoryo ay napili upang lumahok sa kompetisyon. Anim na kandidata ang nailuklok matapos ang pag-urong ng orihinal na kandidata.

##### Mga pagpalit 
Dapat sanang lalahok si Miss Commonwealth Bahamas Nadia Rodgers Albury sa edisyong ito. Gayunpaman, dahil natanggalan ng prangkisa ang Miss Commonwealth Bahamas sa Miss World at napunta ito sa Miss International Bahamas, si Miss International Bahamas LeTeasha Ingraham ang naging kandidata ng lumahok bilang kandidata ng kanilang bansa. Iniluklok si Glenda Cifuentes bilang kandidata ng Guwatemala matapos bumitiw si Karen Edith Wellmann dahil sa hindi isiniwalat na dahilan. Iniluklok si Anna Kirpota bilang kandidata ng Kasakistan dahil mas magaling ito sa wikang Ingles kaysa kay Miss Kazakhstan 1998 Dana Tolesh.  

Iniluklok ang *third runner-up* ng Miss France 1998 na si Véronique Caloc upang kumatawan sa kaniyang bansa matapos di payagan ni Eric Morley na lumahok ang dapat sana'y kakatawan sa Pransiya na si Miss France 1998 *second runner-up* Hinano Teanotoga. Pinalitan ni Alena Šeredová si Miss České republiky 1998 Kateřina Stočesová bilang kandidata ng Republikang Tseko dahil sa hindi isiniwalat na dahilan. Dapat sanang lalahok si Miss Ukraine 1998 Yelena Spirina sa edisyong ito, ngunit siya ay pinalitan ng kaniyang *second runner-up* na si Nataliya Nadtochey dahil beterana na raw ito sa mga patimpalak sa pagandahan. Ipinadala si Spirina sa Miss Universe.

Kinoronahan si Lejla Šehović, isang Muslim, bilang Miss Croatia 1998. Gayunpaman, dalawang linggo matapos ang kaniyang pagkapanalo, binaligtad ng mga hurado ang kanilang desisyon at binawi ang kaniyang titulo bilang Miss Croatia, at kinoronahan si Ivana Petković, isang Katoliko at isa sa mga *runner-up*, bilang ang bagong Miss Croatia 1998. Natanggal diumano si Šehović ng titulo dahil sa katiwalian sa botohan, ngunit may mga diyaryong nagsasabing may mga ilang opisyal ng Miss Croatia ang nag-aalala kung ang isang babaeng Muslim ay mananalo sa paligsahan. Bunsod nito, napagdesisyunan ni Eric Morley, tagapagtatag ng Miss World, na payagan si Šehović na katawanin ang kaniyang bansa sa edisyong ito, at si Petković sa susunod na edisyon. Hindi sumali si Evija Ručevska ng Letonya dahil sa personal na kadahilanan; sumali ito sa sumunod na edisyon. Hindi sumali si Retha Reinders ng Namibya dahil sa kakulangan sa pagpopondo. Hindi sumali ang mga bansang Kabo Berde, Makaw, Taylandiya, at Uganda matapos na mabigo ang kanilang organisasyong pambansa na magdaos ng kompetisyong pambansa o magtalaga ng kandidata.

Dapat sasali sa edisyong ito sina Viola Jeffery ng Belis, Julina Felida ng Bonaire, at Farah Breeveld Suriname, ngunit hindi sila nagpatuloy dahil sa kakulangan sa pagpopondo sa kanilang mga organisasyon. Hindi sumali si Ban Kadret ng Irak dahil sa hindi pagkakaintindihan ni Eric Morley at mga tagapag-ayos ng Miss Iraq Organization.

## Mga resulta 
### Mga pagkakalagay 
### Mga *Continental Queens of Beauty* 
### Mga espesyal na parangal 
## Kompetisyon 
### Pormat ng kompetisyon 
Ilang pagbabago ang ipinatupad sa edisyong ito. Opisyal nang tinanggal ang pagparada ng mga kandidata sa *swimwear* sa edisyong ito. Sa pinal na kompetisyon, pinarada ng lahat ng kandidata ang kanilang *daytime outfit* na siyang ginawa ng lokal nag taga-disenyo sa kanilang sariling bansa. Pagkatapos nito ay lumahok ang lahat ng kandidata sa *evening gown competition*. Pagkatapos nito, sampung *semi-finalist* ang napili para sa *personal interview round* at kalaunan ay inanunsyo ang dalawang runner-up at ang bagong Miss World.

### Komite sa pagpili 
* Sophie Dahl – *Plus-size* na supermodelo
* Diana Hayden – Miss World 1997 mula sa Indiya
* Pilín León – Miss World 1981 mula sa Beneswela
* Jonah Lomu – manlalaro ng rugbi at tinanghal na *New Zealand Sports Personality of the Year*
* Eric Morley – Tagapagtatag ng Miss World
* Marc Newson – Australyanong *lifestyle designer*
* Terry O’Neill – Ingles na litratista
* Mica Paris – Ingles na mang-aawit at aktres
* Jacques Villeneuve – Kanadyanong Formula One *driver*

## Mga kandidata 
Walumpu't-anim na kandidata ang lumahok para sa titulo.

## Mga tala 

## Mga sanggunian 
## Panlabas na kawing 
* 

Kategorya:Miss World
Kategorya:Lahat ng mga artikulong may pangungusap na walang pinagmulan